નવી દિલ્હી: પ્રિયંકા ગાંધી તાજેતરમાં જે પ્લેન દ્વારા દિલ્હીથી ચેન્નઇ જઇ રહ્યાં હતાં તેમાં સિકયોરિટી ચેકિંગ દરમિયાન એક પ્રવાસી ગુસ્સે થઇ ગયો હતો. આ પ્રવાસીએ ગુસ્સામાં પૂછયું હતું કે શું વારંવાર ચેક કરો છો? મારી પાસે શું બોમ્બ છે? એસપીજીએ પ્રવાસીને અલગ કરીને તુરત જ એરપોર્ટ સિકયોરિટીને હવાલે કરી દીધો હતો. ત્યાર બાદ વિમાનનું લાંબા સમય સુધી ચેકિંગ કરવામાં આવ્યું હતું. જેમાં બોમ્બ તો મળ્યો નહીં, પરંતુ પ્રિયંકાને ફલાઇટ બદલવી પડી અને બીજાં વિમાન દ્વારા ચેન્નઇ મોકલવામાં આવ્યાં.